title: Cervera (Leida)
text: Iste articlo ye sobre un municipio catalán capital d'a comarca d'a Segarra; ta atros usos, se veiga Cervera.
  
  Cervera ye un municipio catalán situato en la provincia de Leida, capital d'a comarca d'a Segarra. Ye tamién a capital d'o partito chudicial de Cervera.
  
  A suya población ye de 9.305 habitants (2006), en una superficie de 55,2 km² con una densidat de población de 168,57 hab/km².
  
  Cheografía 
  A ciudat de Cervera ye situata a 548 metros d'altaria sobre o livel d'a mar, a una distancia de 57 km de Leida, a capital d'a suya provincia.
  
  Historia 
  Os suyos orichens estieron en 1026, en tierras de muga con o califato de Cordoba, quan s'instaloron en o lugar unas familias campesinas. Dimpués fue construito un castiello, o Castrum Cervarie.
  
  En 1149 fue conquerita a ciudat de Leida por Remón Berenguer IV, conte de Barcelona y Ermengol IV, conte d'Urchel. Dende l'inte, a ciudat de Cervera tenió un important creiximiento demografico y economico.
  
  En 1702 o rei Felipe V d'Espanya concedió a Cervera o tetulo de ciudat. Por ixo mientres a Guerra de Succesión Espanyola muitos habitants de Cervera refirmoron a Felipe V contra l'archiduque Carlos d'Austria. Dimpués d'a redota de l'archiduque, Felipe V concedió a Cervera o treslato d'a Universidat de Barcelona, fundando asinas a Universidat de Cervera, que estió en Cervera dica 1842.
  
  Demografía 
  
  En 1787 encorpora Vergós; en 1857, la Cardosa, Castellnou d'Oluges y Malgrat; y en 1975, la Prenyanosa.
  
  Vinclos externos 
  
   Pachina web municipal.
   Información en a web d'a Generalitat de Catalunya.
   Museu de Cervera.
   Mapa d'a redolada de Cervera en o sieglo XVII en a Biblioteca Nacional de Francia.
  
  Cervera